N á v r h

**Zákon**

**z ........................... 2008**

**ktorým sa mení a dopĺňa zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení zákona č. 182/2000 Z. z., v znení zákona č. 535/2003 Z. z., v znení zákona č. 343/2007 Z. z. a v znení zákona č. 167/2008 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení zákona č. 182/2000 Z. z., v znení zákona č. 535/2003 Z. z., v znení zákona č. 343/2007 Z. z. a v znení zákona č. 167/2008 Z. z. sa mení a dopĺňa takto:

V § 3 sa dopĺňa nové písmeno c), ktoré znie: „c) povinný výtlačok v elektronickej forme, ak bol v takejto forme pôvodne vydaný, Jazykovednému ústavu Ľudovíta Štúra Slovenskej akadémie vied.“.

V § 4 sa dopĺňa nové písmeno d), ktoré znie: „d) povinný výtlačok v elektronickej forme, ak bol v takejto forme pôvodne vydaný, Jazykovednému ústavu Ľudovíta Štúra Slovenskej akadémie vied.“.

V § 7 sa dopĺňa nový odsek 3, ktorý znie: „(3) Jazykovedný ústav Ľudovíta Štúra Slovenskej akadémie vied môže použiť povinný výtlačok len ak je to nevyhnutné na zabezpečenie vlastnej odbornej alebo vedeckej činnosti a za podmienok ustanovených osobitným predpisom.12)“.

Poznámky pod čiarou k odkazom 1, 3 znejú:

„1) § 2 ods. 1 zákona č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon).“.

„3) § 13 ods. 2 zákona č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov.“.

Poznámka pod čiarou k odkazu 5 sa vypúšťa.

V poznámke pod čiarou k odkazu 7 sa citácia „Zákon Národnej rady Slovenskej republiky č. 1/1996 Z. z.“ mení na „Zákon. č. 343/2007 Z. z.“ a citácia „Zákon č. 81/1966 Zb. v znení neskorších predpisov.“ sa mení na „Zákon č. 167/2008 Z. z.“.

Poznámka pod čiarou k odkazu 12 znie: „12) Zákon č. 618/2003 Z. z. v znení neskorších predpisov.“.

Poznámka pod čiarou k odkazu 14 znie: „14) Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Čl. II**

Tento zákon nadobúda účinnosť 1. januára 2009.